Fólk sem styður réttinn til þungnarrofs hefur boðað til mótmæla í Washington í dag eftir að hæstiréttur felldi úr gildi úrskurð sem tryggði réttinn til þungunarrofs á landsvísu í síðasta mánuði. Joe Biden, forseti Bandaríkjanna, undirritað í gær tilskipun sem er ætlað að vernda réttinn til þungunarrofs.
Að minnsta kosti tíu ríki í Bandaríkjunum hafa þegar sett lög sem banna þungunarrof, búist er við að fleiri bætist í þann hóp á næstu vikum. Í dag fara fram mótmæli í Washington þar sem búist er við fjölmenni. Mótmælendur ætla að ganga að Lafaeytte torgi við Hvíta húsið og krefjast þess að ríkisstjórn Joes Biden grípi til aðgerða til þess að vernda réttinn til þungunarrofs. Biden er einnig undir mikilli pressu innan Demókrataflokksins að bregðast harðar við. Í gær undirritaði hann tilskipun sem er ætlað að vernda réttinn til þungunarrofs og aðgengi að getnaðarvörnum.
I`m signing this important executive order. I`m asking the Justice Department, that much like they did in the civil rights era. to do something, do everything in their power to protect these women seeking to invoke their rights.
Biden segir þessa forsetatilskipun mikilvæga. Með henni ætlar hann að fela dómsmálaráðuneytinu að leita leiða til þess að vernda konur sem þurfa að fara í þungunarrof. Í henni felst meðal annars virkja teymi lögfræðinga sem eru tilbúnir að aðstoða fólk án endurgjalds lendi það í dómsmálum í ríkjum þar sem þungunarrof er bannað. Þá er lögð áhersla á að vernda friðhelgi einkalífs þeirra sem sækja slíka þjónustu eða leitast eftir því. Biden leggur áherslu á að eina leiðin til þess að binda í lög réttinn til þungunarrofs sé að kjósa þingmenn sem styðji þann rétt.
for God`s sake, there`s an election in November. Vote. Vote. Vote. Vote.
Í guðanna bænum mætið á kjörstað í nóvember, segir Biden. Þá verður kosið um öll 435 sætin í fulltrúadeild þingsins og 35 sæti af 100 í öldungadeildinni.
We need two additional pro-choice Senators and a pro-choice House to codify Roe as federal law. Your vote can make that a reality.
Biden segir að til þess að binda í lög réttinn til þungunarrofs, sem var stjórnarskrárbundinn allt þar til Hæstiréttur snéri við dómi í máli Roe gegn Wade fyrir tveimur vikum, þurfi fólk að nýta kosningaréttinn og tryggja að meirihluti þingmanna beggja deilda sé hlynntur þungunarrofi.
Búist er við fjölmenni á mótmælum sem fólk sem styður réttinn til þungunarrofs hefur boðað til í Washington í dag. Forseti Bandaríkjanna undirritaði í gær tilskipun sem er ætlað að vernda réttinn til þungunarrofs. 